62022CO0198_INF
Digriet tal-Qorti tal-Ġustizzja (Is-Sitt Awla) tas-6 ta’ Marzu 2023 – Deutsche Bank (Akkordju – Derivattivi tar-rati tal-interess f’euro)
(Kawżi magħquda C-198/22 u C-199/22)
“Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Artikolu 101 TFUE – Direttiva 2014/104/UE – Kamp ta’ applikazzjoni ratione temporis – Azzjonijiet għad-danni għall-ksur tad-dispożizzjonijiet tad-dritt tal-kompetizzjoni tal-Unjoni –Termini ta’ preskrizzjoni – Ksur imwettaq qabel id-dħul fis-seħħ tad-direttiva –Protezzjoni tal-konsumaturi”
1.
Kompetizzjoni – Azzjonijiet għall-kumpens għad-dannu kkawżat minn ksur tar-regoli tal-kompetizzjoni – Direttiva 2014/104 – Ksur li ntemm qabel id-dħul fis-seħħ tad-direttiva – Terminu ta’ preskrizzjoni tal-azzjoni għal kumpens – Determinazzjoni tal-bidu tad-dekorrenza – Applikabbiltà tad-dritt nazzjonali – Limiti – Osservanza tal-prinċipju ta’ effettività – Terminu ta’ preskrizzjoni li jista’ jibda jiddekorri biss wara tmiem il-ksur u l-mument li fih il-persuna leża ssir konxja mill-informazzjoni indispensabbli għall-preżentata tar-rikors – Kwalità ta’ konsumatur tal-persuna leża – Assenza ta’ effett
(Artikolu 101 TFUE; Direttiva tal-Parlament Ewropew u tal-Kunsill 2014/104)
(Ara l-punti 33 sa 52 u d-dispożittiv) 1)
2.
Kompetizzjoni – Azzjonijiet għall-kumpens għad-dannu kkawżat minn ksur tar-regoli tal-kompetizzjoni – Direttiva 2014/104 – Applikazzjoni ratione temporis – Dispożizzjonijiet sostantivi – Projbizzjoni ta’ applikazzjoni retroattiva tal-leġiżlazzjoni nazzjonali ta’ traspożizzjoni – Dispożizzjonijiet mhux sostantivi – Projbizzjoni ta’ applikazzjoni tal-leġiżlazzjoni nazzjonali ta’ traspożizzjoni għal azzjonijiet ippreżentati qabel is-26 ta’ Diċembru 2014
(Direttiva tal-Parlament Ewropew u tal-Kunsill 2014/104, Artikolu 22)
(Ara l-punti 58 sa 61)
3.
Kompetizzjoni – Azzjonijiet għall-kumpens għad-dannu kkawżat minn ksur tar-regoli tal-kompetizzjoni – Direttiva 2014/104 – Applikazzjoni ratione temporis – Dispożizzjoni li tipprevedi terminu ta’ preskrizzjoni minimu ta’ ħames snin għall-azzjonijiet għall-kumpens – Dispożizzjoni sostantiva – Projbizzjoni ta’ applikazzjoni retroattiva tal-leġiżlazzjoni nazzjonali ta’ traspożizzjoni
(Direttiva tal-Parlament Ewropew u tal-Kunsill 2014/104, Artikoli 10 u 22)
(Ara l-punti 63 sa 69, 72 u d-dispożittiv)
4.
Atti tal-istituzzjonijiet – Direttivi – Implimentazzjoni mill-Istati Membri – Neċessità li tiġi żgurata l-effettività tad-direttivi – Obbligi tal-qrati nazzjonali – Obbligu ta’ interpretazzjoni konformi – Portata – Interpretazzjoni contra legem tad-dritt nazzjonali – Esklużjoni
(Artikolu 4(3) TUE; Artikolu 288 TFUE)
(Ara l-punt 71)
Dispożittiv
1)
L-Artikolu 101 TFUE u l-prinċipju ta’ effettività għandhom jiġu interpretati fis-sens li ma jipprekludux leġiżlazzjoni nazzjonali, kif interpretata mill-ġurisprudenza nazzjonali, li tgħid li t-terminu ta’ preskrizzjoni applikabbli għal rikors għad-danni għall-ksur tad-dispożizzjonijiet tad-dritt tal-kompetizzjoni tal-Unjoni Ewropea ppreżentat minn konsumatur jibda jiddekorri mill-ġurnata tal-pubblikazzjoni, f’Il-Ġurnal Uffiċjali tal-Unjoni Ewropea, tas-sunt tad-deċiżjoni definittiva tal-Kummissjoni Ewropea li permezz tagħha ġie kkonstatat dan il-ksur, peress li jista’ raġonevolment jitqies li l-persuna leża saret konxja mill-elementi indispensabbli li jippermettulha tressaq azzjoni għad-danni fid-data ta’ din il-pubblikazzjoni.
2)
L-Artikolu 10(3) tad-Direttiva 2014/104/UE tal-Parlament Ewropew u tal-Kunsill tas-26 ta’ Novembru 2014 dwar ċerti regoli li jirregolaw l-azzjonijiet għad-danni skont il-liġi nazzjonali għall-ksur tad-dispożizzjonijiet tal-liġi tal-kompetizzjoni tal-Istati Membri u tal-Unjoni Ewropea, għandu jiġi interpretat fis-sens li l-kamp ta’ applikazzjoni ratione temporis tagħha jkopri rikors għad-danni għal ksur tad-dritt tal-kompetizzjoni li, għalkemm jirrigwarda ksur li ntemm qabel id-dħul fis-seħħ ta’ din id-direttiva, ġie ppreżentat wara d-dħul fis-seħħ tad-dispożizzjonijiet li jittrasponuha fid-dritt nazzjonali, sa fejn it-terminu ta’ preskrizzjoni applikabbli għal dan ir-rikors ma skadiex qabel id-data ta’ skadenza tat-terminu ta’ traspożizzjoni tal-imsemmija direttiva.